《次韵夜泊（二首）》
明代·顾禄

海近潮初上，江清天倒流。
故乡频入梦，此地独维舟。
落雁沈霜镜，潜鱼避月钩。
不眠催早发，历历数更筹。¤

作者简介：明松江府华亭人，初名天禄，字谨中。洪武中以太学生除太常典簿，迁蜀王府教授。善书，行楷学苏轼而尤工于分隶。善杂画，喜钩勒竹石。能诗，太祖曾命尽进其所作，故有集名《经进集》。